system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Ștefănești, Botoșani?
assistant
Ștefănești este un oraș în județul Botoșani, Moldova, România, format din localitățile componente Bădiuți, Bobulești, Stânca, Ștefănești (reședința) și Ștefănești-Sat. Până în 2004, Ștefănești a fost o comună, acesta fiind declarat oraș la 1 aprilie 2004, prin Legea nr. 79/2004.

Orașul Ștefănești este situat în estul Câmpiei Jijiei Superioare, în apropiere de confluența râului Bașeu cu Prutul, pe malul lacului de acumulare Stânca-Costești. Localitatea Ștefănești a fost declarata oraș în 2004, iar în prezent are aproximativ 5.800 locuitori și 4 localități în subordinare administrativă (Bădiuți, Bobulești, Stânca, Ștefănești-Sat).

Istoric 
Localitatea Ștefănești apare menționată documentar pentru prima dată în anul 1435 sub numele de Gura Bașeului, într-un document emis de domnitorul Ștefan II. În 1476 apare deja ca târg, iar în lucrarea Descriptio Moldaviae a lui Dimitrie Cantemir apare ca "oppida notabiliara". În secolele XV-XVI așezarea este prădata de tătari în mai multe rânduri, ulterior căzând pradă și atacurilor oștilor polone.
La recensământul din 1860, Ștefăneștii erau oficial a 27-a localitate urbană a Moldovei, după numărul populației (2114 locuitori).
Până în 1968 localitatea se numea Ștefănești-Târg. Ca o recunoaștere a dezvoltării social-economice, în anul 2004 este ridicat la rangul de oraș.

Obiective turistice 
 Biserica Cuvioasa Parascheva din Ștefănești - biserică - monument istoric ctitorită în 1640; are codul BT-II-a-B-02019 
 Casă cu prăvălii - aflată pe Str. Principală nr. 45-46, datează din sec. XIX și are codul BT-II-m-B-02020 
 Casă - aflată pe Str. Principală nr. 254, datează din 1933 și are codul BT-II-m-B-02021
 Hală de carne - aflată pe Str. Principală nr. 272, datează din 1890 și are codul BT-II-m-B-02022
 Muzeul Ștefan Luchian din Ștefănești

Demografie 

Conform recensământului efectuat în 2021, populația orașului Ștefănești se ridică la 5.032 de locuitori, în scădere față de recensământul anterior din 2011, când fuseseră înregistrați 5.314 locuitori. Majoritatea locuitorilor sunt români (76,85%), cu o minoritate de romi (13,31%), iar pentru 9,68% nu se cunoaște apartenența etnică. Din punct de vedere confesional, majoritatea locuitorilor sunt ortodocși (88,33%), iar pentru 10,06% nu se cunoaște apartenența confesională.

Politică și administrație 
Orașul Ștefănești este administrat de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități 
 Abraham Matitiahu Friedman (1848-1933) - rabin hasidic din Ștefănești
Gheorghe Pungă  (1949-2003) - istoric medievist, profesor universitar la Universitatea ”Alexandru Ioan Cuza” din Iași.
 Ștefan Luchian (1868-1916) - pictor
 Constantin Prut (n. 1940), critic de artă, profesor universitar
 Sanda Toma (n. 1956) - sportivă
 Aurel Vainer (1932-2021), economist, președinte al Federației Comunităților Evreiești din România
Mihai Lucan (5 iunie 1948), chirurg român specialist în urologie

Galerie

Note

Legături externe 

 Detalii despre Ștefănești pe situl Prefecturii Botoșani 

Ștefănești
Ștefănești
Ștefănești